b'\n_START_ARTICLE_\nHeidi Parland\n_START_PARAGRAPH_\nHeidi Parland (vuoteen 1941 Enckell, o.s. Runeberg; 30. syyskuuta 1902 Helsinki \xe2\x80\x93 3. tammikuuta 1990 Helsinki) oli suomenruotsalainen k\xc3\xa4\xc3\xa4nt\xc3\xa4j\xc3\xa4 ja kirjallisuusarvostelija._NEWLINE_Parland k\xc3\xa4\xc3\xa4nsi ruotsiksi suomalaista kaunokirjallisuutta (muun muassa Mika Waltaria ja Toivo Pekkasta), psykologista kirjallisuutta saksasta (C. G. Jungia ja Anna Freudia) ynn\xc3\xa4 muita teoksia. Lis\xc3\xa4ksi Parland ty\xc3\xb6skenteli kirjastonhoitajana vuoteen 1940 saakka ja laati kirjallisuusarvosteluja paitsi Helsingin Sanomiin my\xc3\xb6s Arbetarbladetiin ja Nya Argus -lehteen._NEWLINE_Heidi Parlandin is\xc3\xa4 oli Nino Runeberg. Heidi Parland oli naimisissa Rabbe Enckellin kanssa vuosina 1925\xe2\x80\x931941 ja Oscar Parlandin kanssa vuodesta 1941. Ensimm\xc3\xa4isest\xc3\xa4 avioliitosta syntyi kaksi lasta: taiteilija Birgitta Parland (1926\xe2\x80\x932018) ja psykiatri Mikael Enckell. My\xc3\xb6s j\xc3\xa4lkimm\xc3\xa4isest\xc3\xa4 liitosta syntyi kaksi lasta: psykoanalyytikko Oliver Parland ja kirjastonhoitaja Nina Sandelin.'